open-index/open-wikipedia-markdown huggingface dataset:
VM i padling 1950

**VM i padling 1950** (verdensmesterskapet i padling) ble arrangert i København i Danmark i 1950.

## Medaljevinnere
### Menn
#### Kano

#### Kajakk

### Kvinner
#### Kajakk

## Referanser
*ICF medalists for Olympic and World Championships - Part 1: flatwater (now sprint): 1936-2007.
*ICF medalists for Olympic and World Championships - Part 2: rest of flatwater (now sprint) and remaining canoeing disciplines: 1936-2007.
NSB type 29

**Type 29a/39a** var en damplokomotivtype hos NSB i 7 eksemplarer produsert som en avløser av type 19 på Ofotbanen fra 1913 til 1920 av Hamar Jernstøberi. Maskinen hadde en lengde på 18,255 meter, adhesjonsvekt på 80 tonn, totalvekt på 123 tonn og hastighet 45 km/t. Type 29 klarte å trekke 44 fullastede malmvogner. Etter elektrifiseringen av Ofotbanen i 1923 ble type 29 sendt sørover hvorav 4 stykker gikk inn i godstog på den forsterkede Østfoldbanen hvor de klarte å trekke et godstog på 1500 tonn. Samtidig hadde Bergensbanen et behov for tyngre godstogslokomotiver, og tre maskiner ble derfor ombygd i 1926–1927 for å få ned akseltrykket. Det ble gjort ved å forlenge rammen og kjelen forover og montere en løpeaksel foran. Arbeidet ble utført av Hamar og Thune. Etter elektrifiseringen av Østfoldbanen i 1940 ble de 4 siste lokomotivene bygget om og overført til Bergensbanen. Derfor fikk maskinen nå betegnelsen type 39a. Et av lokomotivene (nr. 170) hadde gått i Trondheim distrikt fra juni 1940 til november 1942. Nr. 169 var innblandet i den store Breifossulykken på Bergensbanen 28. februar 1944. 

Etter 2. verdenskrig ble type 39 mye benyttet i de stadig tyngre godstogene mellom Ål og Voss, nr. 5511/5512, nr. 5513/5514 og nr. 5531/5532. Etter innsettingen av Di 3 i godstogene på Bergensbanen fra 17. november 1958 ble 5 maskiner utrangert mens to gikk til Oslo distrikt hvorpå de ble hensatt etter elektrifiseringen fra Oslo Ø. og Alnabru til Hønefoss og Jaren 1. februar 1961.

## Litteratur
* 

## Eksterne lenker
* Type 29  / Type 39  – NJK Materielldatabasen
* Type 29 /Type 39 – Jernbane.net
Kinner Airstar

**Kinner Airster** var et amerikansk to-seters, en-motors biplane konstruert av Bert Kinner og bygget ved hans Kinner Airplane & Motor Corporation.

## Utvikling
Airster kom i 1920, konstruert av Bert Kinner. Den var et en- eller to-seters åpen-cockpit en-motors dobbeltdekker, den første en-seters Airster hadde en 60 hk Lawrance L-4 stjernemotor. Da prototypen havarerte under en testflight ble den bygget opp igjen som en to-seters med bredere cockpit. En Airster ved navn *The Canary* ble kjøpt av Amelia Earhart mens hun fortsatt lærte å fly. Senere produksjonsmodeller hadde skrog i finer og hadde ulike 60 hk motorer.

I 1927 bygde selskapet en tre-seters variant med en 100 hk Kinner K-2 motor, den siste Airster som Kinner bygget i 1927, da konstruksjonsrettighetene ble solgt til Crown Carriage Works i 1929 som bygde en version kallt **Crown B-3**

## Eksterne lenker
*
Miami (Texas)

**Miami** er administrativt sete i Roberts County i Texas, USA. Etter 2010 års folketelling hadde Miami da 597 innbyggere. Byen ble planlagt i 1887 av B.H. Eldridge.

## Referanser


## Eksterne lenker
*
Perryton (Texas)

**Perryton** er administrativt sete i Ochiltree County i Texas.  Etter 2010 års folketelling hadde da Perryton 8&nbsp;802 innbyggere.

## Referanser


## Eksterne lenker
*
Navasota (elv)

**Navasota River** er en elv i Texas, med en total lengde på ca 200 km. Den har sine kilder nordøst for Mount Calm og flyter mot sørvest. Den er sideelv til Brazos. Den flyter inn i den der countyene Brazos, Grimes og Washington tilstøter hverandre.

Navasotas strender var rike på arkeologiske funn fra den tidlige europeiske immigrasjonens tid da en av immigrantenes tidligste hovedleder gikk langs elven.

## Referanser
Medina (elv)

**Medina River** er en elv i delstaten Texas i USA. Den er på spansk blitt kalt **Rio Mariano, Rio San Jose og Rio de Bagres**. Dens kilder er på Edwardsplatået i nordre Bandera County og den forener seg med  San Antonio River i søndre Bexar County. Elvens lengde er ca 190 km. En stor del av dens vannføring avledes for irrigasjonsprosjekter.
Edwardsplatået

**Edwardsplatået** (engelsk: *Edwards Plateau*) er en økoregion i det sentrale Texas, som utgjør den aller sørligste delen av den store nordamerikanske prærien. Økoregionen utgjør et høyplatå (høyeste punkt ca 900 moh), som mest består av kalkstein og av et ganske tynt jordlag. Det avgrenses i sør og øst av Balcones Escarpment og i vest av Pecos River. Mangelen på overflatevann og det tynne jordlaget umuliggjør jordbruk i store deler av området, derimot benyttes en betydelig del som beitemark for kveg og sau.
Palo Duro

**Palo Duro** (spansk for «løvtre», eller på engelsk «hardwood») er en stor canyon i det nordligste Texas. Den går gjennom Caprock Escarpment som utgjør den nordligste delen av Llano Estacado. 

Palo Duro er om lag 190 km lang og i gjennomsnitt ca 10 km bred, selv om den på visse steder utvides til drøye 30 km. Den har en maksimal dybde på omkring 240 m. Den er blitt dannet av Prairie Dog Town Fork, et av de to vassdrag som flyter sammen og danner Red River.

Det har bodd mennesker i Palo Duro i minst 10&nbsp;000 år, trolig kontinuerlig. Det første europeiske besøket var i 1541 med Coronado-ekspedisjonen.

På 1700-tallet bosatte kwahadicomanchene seg i Llano Estacado og utnyttet Palo Duro som møteplass og varelager i sin handel med comancheros-handelsfolket. Det ble også deres siste skjulested i de nordamerikanske indianerkrigenes sluttfase og et avgjørende sammenstøt mellom USAs 4. kavaleri og comanchene fant sted her i 1874.

## Eksterne lenker
*Palo Duro Canyon State Park
*Handbook of Texas Online:  Palo Duro Canyon
Balcones Escarpment

**Balcones Escarpment** er den synlige del av en lang forkastningssone, Balcones Fault, som skaper en naturlig grense med klippepreget kalksteinsterreng mellom Texas Hill Country og den sørøstre kystsletten i Texas. Området karakteriseres av dype dalganger, underjordiske vannveier, og andre geologiske særdrag som muliggjør et meget rask gjennomstrømming av vann i området. Balcones Escarpment er et av USAs mest oversvømmelsesutsatte områder når omfattende regnvær inntreffer.
Marquezkrateret

**Marquezkrateret** er et nedslagskrater for en meteoritt. Krateret ligger i Leon County i Texas nær den lille byen Marquez om lag 177 km nordøst for Austin i USA.

Det er 12,7 km i diameter og alderen er estimert til 58 ± 2 millioner år (paleocen). Krateret er ikke eksponert på overflaten.
Centerville (Texas)

**Centerville** er administrativt sete i Leon County i den amerikanske delstaten Texas med et areal på 3,8&nbsp;km² og en folkemengde på 903 innbyggere (2000). Stedet ble grunnlagt i 1850 og fikk navnet Centerville på grunn av sin beliggenhet midt i fylket.

Centerville i Leon County skal ikke forveksles med det tidligere administrative setet i Henderson County som ble en spøkelsesby omkring år 1850.

## Referanser


## Eksterne lenker
*
Cambarus aldermanorum

***Cambarus aldermanorum*** er en art av ferskvannskreps (familie Cambaridae, underordenen eggbærereker) som inngår i den store gruppen av såkalte tifotkrepser. Gruppen omfatter nordlige ferskvannskreps, og det som på engelsk kalles «crayfish» eller «Cave crayfish». Den er en art av den tallrike slekten Cambarus.

Utbredelsen er begrenset med forekomster i elver og innsjøer i deler av Nord-Amerika.

## Referanser


## Eksterne lenker
* 
* Global Crayfish Resources - *The Carnegie Museum of Natural History* (eng). Besøkt 27. januar 2014.
* de Grave, Sammy, et. al., «A classification of living and fossil genera of decapod crustaceans», i: *Raffles Bulletin of Zoology*. Suppl. 21, 2009, side 1–109
VM i padling 1970

**VM i padling 1970** (verdensmesterskapet i padling) ble arrangert i København i Danmark i 1970.

## Medaljevinnere
### Menn
#### Kano

#### Kajakk

### Kvinner
#### Kajakk

## Referanser
*ICF medalists for Olympic and World Championships - Part 1: flatwater (now sprint): 1936-2007.
*ICF medalists for Olympic and World Championships - Part 2: rest of flatwater (now sprint) and remaining canoeing disciplines: 1936-2007.
David Jacobs (gymnast)

**David Jacobs** (født 1942) er en amerikansk gymnast som konkurrerte i trampoline. Han vant fem verdensmesterskapstitler i perioden 1966&ndash;68.

## Referanser


## Eksterne lenker
*
Kongeparken i Nybergsund

**Kongeparken i Nybergsund** i Trysil kommune ble åpnet 16. juni 1946 av kong Haakon VII. Parken står i det skogholdet der Kongen, kronprins Olav og deler av den norske regjering søkte tilflukt mot et tysk bombeangrep 11. april 1940. Parken rommer en byste av kong Haakon, en byste av kong Olav V (reist i 1990), en minnebauta og en informasjonstavle på norsk, engelsk og tysk (satt opp i 2015).

## Bakgrunn
Natt til 11. april 1940 tilbrakte kong Haakon VII og statsminister Johan Nygaardsvold på Hegg gård utenfor Nybergsund. Den britiske ambassadøren Cecil F. J. Dormer, andre diplomater og noen journalister var også kommet til Nybergsund. Formiddagen 11. april var det statsråd i Nybergsund. Følget oppholdt seg i Nybergsund utover dagen. I en times tid fra kl. 17.00 angrep elleve tyske fly av typen Heinkel He 111 med sprengbomber, brannbomber og mitraljøser. Kongen, kronprinsen og regjeringsmedlemmene unnslapp såvidt bombingen etter at de hadde løpt til et skogholt fra Nybergsund turiststasjon der de spiste middag. De ble varslet av en ung gutt som hørte flyene komme.

## Referanser
Mensur (fekting)

**Mensur (fekting)**  (av *mensura,* mål) er en fektekamp mellom menn med skarpe våpen, tradisjonelt avholdt av tyske og østerrikske studentforeninger.  

Det gjelder nøyaktige regler for varighet, våpen og beskyttelselklær, og for den avstand (mål) som skal være mellom de stillestående fekterne. De studentforeningene som driver med mensur kalles Schlagende Verbindungen (slående, i betydningen fektende, foreninger). Mensur som fekting, stammer fra 1800-tallet. 

Fekteren (Paukant) er beskyttet gjennom bandasjering av arm, bryst, hals og i tillegg en stålbrille med nesebeskytter. Deler av hodet og ansiktet kan være ubeskyttet og dermed bli skadet. En mensur gir ingen vinner eller taper.  Fekterens innsats blir vurdert av hans egen forening, kalt Corps, uavhengig av motstanderen. Det som gir anerkjennelse er teknikken, men mest av alt å kunne delta «oppreist», i betydningen ikke å vise frykt. Motstanderne hentes fra ulike foreninger og settes sammen i tvekamper, slik at de er i utgangspunktet jevnbyrdige.

Forbundsdagen vurderte i 2016 våpenbruken mot forfatningen (Grundgesetz), og kom til at den ikke var grunnlovsstridig.
Fil:Menzura-Korporacja Sarmatia 2004.jpg|Forberedelser av en paukant (fekter), (2004).
Fil:Mühlberg - Der Herr Paukant.jpg|Georg Mühlberg (1863-1925): Der Herr Paukant
Fil:Jewish Students After Fencing Exercise, Heidelberg, Germany 1906.JPG|Forbundne jødiske paukanter (1906).
Fil:Bundesarchiv B 145 Bild-F030208-0027, Bonn, Landesvertretung Niedersachsen, Diederichs.jpg|Ministerpresident i Niedersachsen Georg Diederichs (SPD) i 1969, med tydelige arr (Schmiss) etter mensur.


## Se også
* *[[Schmiss]]*, prestisjefylt ansiktsarr etter kutt fra kårdeduellene blant tyske universitetsstudenter
## Referanser


## Mensur i kunsten

* Mark Twain: A tramp abroad. CHAPTER V. AT THE STUDENTS' DUELING GROUND
Comancheros

**Comancheros** - opprinnelig bedre kjent som *viajeros* (reisende) -  var en multietnisk handelskultur som virket i området mellom California i vest og Mexicogolfen/Texas under den spanske, meksikanske, texanske og begynnelsen av den amerikanske dominansen over hva som nå er sørvestre USA. Deres virke hadde sitt tyngdepunkt i det som nå er New Mexico og Texas.

Comancheros hadde virket lenge, men fikk økt betydning og offisiell anerkjennelse etter freden i 1786 mellom den spanske koloniadministrasjonen og comanchene. Deretter kunne comancheros åpent fungere som mellommenn i handelen med våpen og ammunisjon mellom leverandører og comanchene og andre omreisende indianergrupper, samt fungere som mellomhandlere ved frikjøp av fanger fra dem.

Etnisiteten til disse mellomhandlerne var for det meste spansk; til tross for navnet var det ikke indianere, selv om det i en liten grad var mestiser blant dem.

## Referanser


## Litteratur
* Charles L. Kenner: *The Comanchero Frontier: A History of New Mexican-Plains Indian Relations*. University of Oklahoma Press 1994, ISBN 978-0-806-12670-8
* Enrique R. Lamadrid: *Hermanitos comanchitos. Indo-Hispano rituals of captivity and redemption*. University of New Mexico Press, Albuquerque 2003, ISBN 0-8263-2877-6
* Herman H. Moncus: *The Comanchero’s neighbors*. Western Heritage Press, Fort Worth, Texas 1970

## Eksterne lenker
* ''Handbook of Texas Online: Comancherors--
Longview (Texas)

**Longview** er en by i Gregg County og Harrison County i delstaten Texas i USA med 77&nbsp;793 innbyggere (2006). Longview er administrativt sete (*county seat*) i Gregg County.

## Referanser


## Eksterne lenker
*
CouchDB

**Apache CouchDB** er en åpen kildekode-database som forsøker å være enkel å bruke og ha en skalerbar arkitektur. Den har en dokumentorientert NoSQL-databasearkitektur og er implementert i Erlang; den benytter JSON for å lagre data, JavaScript som spørrespråk ved å benytte MapReduce og HTTP som API.

CouchDB ble først sluppet i 2005 og ble senere et Apache Software Foundation-prosjekt i 2008.

I motsetning til en relasjonsdatabase, lagrer ikke en CouchDB-database data og sammenhenger i tabeller. Istedenfor er hver database en uavhengig samling av dokument. Hvert dokument holder på sine egne data og skjema. En applikasjon kan aksessere flere databaser, slik som en som er lagret på en brukers mobiltelefon og en som er lagret på en server. Dokumentmetadata inneholder revisjonsinformasjon, noe som gjør det mulig å slå sammen forskjeller som har oppstått mens databasen har vært frakoblet.

## Referanser


## Litteratur
* 
*  
* 
* 
* 
* 

## Eksterne lenker
* 
* CouchDB: The Definitive Guide 
* Complete HTTP API Reference
* Simple PHP5 library to communicate with CouchDB
* Asynchronous CouchDB client for Java
* Asynchronous CouchDB client for Scala
* 
* 
*
Gribbene

**Gribbene** var et norsk rock/punk-band fra Oslo.

Gruppen ble dannet i 2015 av Marius Roti, Kim Raaden Hoque, Ronny «Pøbel» Olsen og Ole Henrik Lund. Bandet ga i januar 2017 ut sitt selvtitulerte debutalbum.

## Medlemmer

* Marius Roti – Vokal (2015-2021)
* Kim Raaden Hoque – Gitar (2015-2021)
* Tobias Flottorp Heltzer – Bass (2017-2021)
* Mathias Langfeldt – Gitar (2018-2021)
* Arne Steinar Myrvang – Trommer (2018-2021)

**Tidligere medlemmer**
* Ronny «Pøbel» Olsen – Trommer (2015–2017)
* Ole Henrik Lund – Bass (2015–2017)
*Karl-Magnus Bjorøy – Trommer (2017-2018)

## Diskografi
* *Gribbene* (2017, Voices of Wonder)
* *Megomani* (2019, Voices of Wonder)
* *På vei til helvete* (2021, Voices of Wonder)
## Referanser


## Eksterne lenker
* Gribbenes offisielle nettside
Pasadena (Texas)

**Pasadena**  er en by sørøst for Houston i Harris County i Texas i USA. Det er med 149.000 innbyggere den nest største byen i fylket, den 15. største i delstaten og 159. største byen i USA. Den dekker 115,3&nbsp;km² og ble etablert i 1893 av John H. Burnett, som kalte byen Pasadena på grunn av likheten den daværende vegetasjonen hadde med Pasadena i California.

Opprinnelig var Pasadena et jordbruksområde, etter orkanen i Galveston i 1900 ble det av Røde Kors kjøpt inn 1,2 millioner jordbærplanter til området og Pasadena ble jordbærhovedstaden i området. Byen har beholdt kallenavnet «Strawberry Capital» selv om den nå baserer sin økonomi på industri, ikke minst oljerelatert industri. Byens økonomi er nært knyttet til den nærliggende Houston Ship Channel og relaterte industriområder, samt NASAs Lyndon B. Johnson Space Center i den tilstøtende Clear Lake City.

Den norske sjømannskirken i Houston ligger i Pasadena, som inngår i storbyområdet Houston.

## Referanser


## Kilder
* 

## Eksterne lenker
*
Carl Neufeldt

**Carl Neufeldt** (også skrevet **Charles Neufeldt** og **Karl Neufeldt**) (født 10. mai 1838 i Schwerte i Westfalen, død 2. desember 1921 i St. Leonhard i Østerrike) var en østerriksk forretningsmagnat og svensk–norsk, senere norsk, generalkonsul i Wien fra 1890 til 1921.

Han var opprinnelig fra Schwerte som idag ligger i den tyske delstaten Nordrhein-Westfalen. Han tok handelsutdannelse i Lüdenscheid og kom i ung alder til Norge som representant for et tysk firma. I Norge var han aktiv som forretningsmann innen jernbransjen i Christiania og Trondhjem. I 1868 ble han kalt til Wien av sin barnløse og rike onkel Gustav Neufeldt for å gå inn i dennes forretning der, og han bodde etter dette i Wien resten av livet. Han grunnla stålverk i Storé og Ternitz samt i Udine og Pont St. Martin i Italia, og en spikerfabrikk i Peggau. Han var også involvert i utbygging av jernbane i Szamosdalen i Ungarn, og var medeier i jernbanevognfabrikkene i Graz og Arad.

Ved siden av sin forretningsvirksomhet var han fra 1868 honorær konsulatsekretær ved det svensk–norske generalkonsulatet i Wien, og i 1890 ble han utnevnt til svensk–norsk generalkonsul i Wien. Etter unionsoppløsningen i 1905 fortsatte han som Norges generalkonsul i Wien. Han hadde selv Georg Wedel-Jarlsberg og deretter Thorleif Paus som konsulatsekretærer.

Han ble ridder 1. klasse av St. Olavs Orden i 1896 og ble forfremmet til kommandør 2. klasse i 1909 og kommandør 1. klasse i 1918 «for fortjenstfuld embedsvirksomhet». Han mottok også Vasaordenen og flere andre utmerkelser. Neufeldts gate i Trondheim er oppkalt etter ham.

Han var gift med Emma von Schoeller, som tilhørte en av Østerrikes rikeste industrifamilier.

## Referanser
En fremmed vender hjem

***En fremmed vender hjem*** (original fransk tittel: *Une aussi longue absence*) er en fransk dramafilm fra 1961 regissert av Henri Colpi.

Filmen ble vist på Filmfestivalen i Cannes i 1961, hvor den vant Gullpalmen delt med  Luis Buñuels film *[[Viridiana]]*.

## Handling
Seksten år etter andre verdenskrig eier Thérèse Langlois en pub i Puteaux, Paris. Hun planlegger sin årlige ferie i Chaulieu med kjæresten sin, men har ikke lenger følelser for ham. På puben synger en omstreifer opera-sanger. Thérèse blir fascinert og lar en bartender kontakte omstreiferen for en drink. Han sier at han bor ved en elv. Han avslører at han har hukommelsestap, men har identifikasjon som sier at han heter Robert Landais. Etter at han går, følger Thérèse etter ham til elven. Hun blir overbevist om at han faktisk er hennes savnede ektemann Albert Langlois. Thérèse er fast bestemt på å få omstreiferen til å huske sin tidligere identitet, og tar med Alberts tante Alice til puben sammen med Alberts nevø.

Omstreiferen sitter ved et annet bord, når de forteller Alberts historie høyt. Under krigen ble Albert arrestert av politiet i Chaulieu i juni 1944, og overlevert til Gestapo i Angers. Han tilbrakte tid i en leir sammen med vennen Aldo Ganbini. Thérèse selv var opprinnelig fra Chaulieu. Men omstreiferen forlater puben uten å anerkjenne seg selv som Albert. Alice avslører for Thérèse at hun ikke kjente igjen omstreiferen, og mener at Albert ikke hadde kjennskap til opera-sanger. Thérèse er uenig, og tror Albert kunne ha lært sangene når han var fengslet sammen med Aldo. Thérèse fortsetter å møte omstreifere, som ikke kan huske noe om et tidligere liv som Albert.

## Rollebesetning
* Alida Valli : Thérèse Langlois, la tenancière d'un petit café à Puteaux qui croit reconnaître en la personne d'un clochard son grand amour disparu pendant la Guerre
* Georges Wilson : le clochard, un inconnu amnésique au comportement bizarre
* Charles Blavette : Fernand, un client du café
* Amédée : Marcel Langlois
* Jacques Harden : Pierre, un camionneur
* Paul Faivre : le retraité
* Catherine Fonteney : Alice Langlois
* Diane Lepvrier : Martine
* Nane Germon : Simone
* Pierre Mirat : l'épicier
* Charles Bouillaud : Favier
* Georges Bielec : un jeune homme
* Pierre Parel : l'agent
* Anna Rey : Madame Favier
* Corrado Guarducci : un ouvrier
* Michel Risbourg : un jeune homme
* Paul Pavel : un ouvrier chez Renault 
* Pierre Vernet : le « politique »

## Referanser


## Eksterne lenker
*
Spor av stein

***Spor av stein*** (originaltittel: *Spur der Steine*) er en østtysk dramakomedie fra 1966 regissert av Frank Beyer. Filmen er basert på Erik Neutschs roman med samme navn. Hovedrollen spilles av Manfred Krug.

## Handling
Historien finner sted ved et fiktivt petrokjemisk anlegg. Det var svært uorganiserte arbeidsforhold ved anlegget, forårsaket av inkompetente tjenestemenn, feil planlegging, materielle underskudd og uregelmessig oppførsel blant mange ansatte. En av hovedpersonene, Hannes Balla (spilt av Manfred Krug) jobber ved anlegget. Han og mannskapet hans er kriminelle, og stjeler ofte materialer fra andre arbeidere for å gjennomføre deres egne prosjekter. En dag tar Balla og arbeiderne hans en dukkert i en andedam i en nærliggende by, og en politimann instruerer dem om å komme seg ut av vannet. De trekker i stedet politimannen inn i dammen sammen med dem. Denne åpenbare ignoreringen av autoritet var et av de viktigste problemene ved anlegget deres.

Werner Horrath blir sendt for å føre tilsyn med anlegget, og temme gjengens kriminelle handlinger. Omtrent samtidig ankommer Kati Klee (spilt av Krystyna Stypułkowska) det samme anlegget som ingeniør, men blir først frarådet fra å arbeide i dette miljø. Balla liker Horraths kontroll og de havner i en konfrontasjon, som til slutt resulterer i at Horrath blir dyttet i bakken. Klee havner snart i et romantisk forhold med Horrath, selv om Balla lenge har vært interessert i henne. Klee blir gravid med Horrath, men Horrath mister etter hvert jobben sin ved anlegget.

## Medvirkende
* Manfred Krug: Hannes Balla
* Krystyna Stypułkowska: Kati Kleedubbet av Jutta Hoffmann
* Eberhard Esche: Werner Horrath
* Johannes Wieke: Hermann Jansen
* Walter Richter-Reinick: Richard Trutmann
* Hans-Peter Minetti: Heinz Bleibtreu
* Walter Jupé: Kurt Hesselbart
* Ingeborg Schumacher: Marianne Horrath
* Gertrud Brendler: Frau Schicketanz
* Helga Göring: Elli
* Erich Mirek: Oswald Ziemer

## Referanser


## Eksterne lenker
*
Werner Werenskiold (1885–1963)

**Werner Werenskiold** (1885–1963) var en norsk forretningsmann og Norges generalkonsul i Wien fra 1922 til 1963.

Han tok eksamen fra Technische Hochschule i Karlsruhe i 1909 og bodde i Wien fra 1918. Han var representant for Kellner Partington Paper Pulp Co. fra 1918, visepresident i den østerrikske celluloseforening og direksjonsmedlem i Österreichische Hypothekenbank.

Han ble ridder 1. klasse av St. Olavs Orden i 1920 og kommandør i 1931 «for konsulær fortjeneste». Han mottok også flere østerrikske ordener. Han fikk St. Olavsmedaljen «for fortjenester ved utbredelse av kjennskap til Norge i Østerrike» i 1955.

Han var sønn av overrettssakfører Jens Andreas Werenskiold og Martha Margrethe Lund Paaske, og ble gift i 1919 med Hanna Alexandra Gabriele Friede Angela Anna Kirchhammer (f. 1899 i Wien).

## Referanser
François Coli

**François Coli** (født 5. juni 1881 – erklært død in absentina den 8. mai 1927 eller senere, var fransk pilot og navigatør, best kjent som den enøyde flykamerat og kollega til Charles Nungesser, i deres håpløse forsøk på å krysse Atlanterhavet i et fly, kjent som* [[L'Oiseau Blanc]]*.

## Tidlig liv og første verdenskrig
Coli ble født i Marseille til en korsikansk familie med tradisjon fra sjøen, han ble kaptein i handelsmarinen og fikk tre døtre. Ved utbruddet av første verdenskrig i 1914 tilbød han sine tjenester til den franske marine. Han ble skuffet da ingen krigsskip trengte en kaptein, så han meldte seg til arméen som frivillig. Heldigvis førte hans alder og erfaring til at han i 1915 fikk oppdrag, og den sommeren ble han forfremmet til kaptein. Siden han hadde fått flere skader ble han erklært uegnet for infanteriet, og han ble overført til det franske flyvåpen og fikk sin "vinge" i mars 1916. Senere samme år ble han opptatt i Escadrille N.62 og forfremmet til kommando over en skvadron i februar 1917.

Kaptein Coli forble sjef over Escadrille des Coqs, selv etter å ha mistet et øye i et havari i mars 1918. Han ble dimittert i august med anbefaling som en eksepsjonell navigatør og leder.

## Karriere etter krigen

Etter krigen begynte Coli med en serie med flyvninger for å sette distanserekorder. Den 26. januar 1919 gjennomførte han den første dobbeltkrysing av Middelhavet sammen med løytnant Henri Roget. De fløy 735 kilometers på fem timer.

Den 24. mai, igjen sammen med Roget, satte Coli en langdistanserekord fra Paris til Port Lyautey, Marokko, en distanse på 2&nbsp;200 km. Han ble såret da de havarerte under landing.

Året etter i 1920, gjorde Coli gjorde ytterligere lang-distanseflyvninger omkring Middelhavet sammen med Joseph Sadi-Lecointe.

I 1923 begynte Coli å planlegge en non-stop transatlantisk flyvning med sin kamerat fra krigstiden, Paul Tarascon, et ledende flyveress. I 1925 ble de interessert i Orteigprisen på 25&nbsp;000 dollar for første flyvning mellom Paris og New York. Sent 1926 ble deres Potez 25 biplane ødelagt i et havari, og Tarascon fikk store brannskader. Et nytt fly ble anskaffet og Tarascon avsto sin plass som pilot til fordel for Charles Nungesser. De tok av fra Paris 8. mai 1927 i biplanet L'Oiseau Blanc, men forsvant underveis.

I 1928 ble flere innsjøer i Ontario navnsatt etter flyvere som hadde omkommet i 1927, vesentlig under forsøk på å krysse Atlanterhavet. Blant disse er Coli Lake () og Nungesser Lake ().

## Se også
*Liste over mislykkede atlanterhavsflyvninger

## Referanser


## Eksterne lenker
*Escadrille 62
*''Tighar Tracks'' (Spring 1987), Volume 3, Number 1, published by The International Group for Historic Aircraft Recovery
*"Mystery of the White Bird"
*cenotaph;findagrave memorial
Paul Tarascon

Oberstløytnant** Paul Albert Pierre Tarascon** (1882–1977) var et flyveress fra første verdenskrig. Tross sitt handikap med en amputert fot ble han kreditert for tolv bekreftede og muligens ti seire i luftkamper. Han tjenstgjorde også i andre verdenskrig.

## Før første verdenskrig
Tarascon sluttet seg til det franske militære i 1901. Etter dimmitering fra aktiv tjeneste ble overført til 4. koloniale infanteriregiment (4e Regiment d'Infanterie Coloniale). Han ble interessert i flyvning etter dimmitering og bestemte seg for å bli flyver. I 1911, mens han hadde flyveropplæring, havarerte han så stygt at hans høyre fot måtte amputeres. Han fikk senere kallenavnet: *l'as la jambe de bois* (flyveresset med treben).

## Første verdenskrig
Tross sitt handikap, meldte han seg frivillig og ble akseptert som flyver da krigen startet. Han fullførte militær trening og fikk sin "vinge" den 14. desember 1914,I januar året etter ble han instruktør. Han ba om kampoppdrag, og ble sent til Escadrille 31 i oktober 1915, til Escadrille 3 i mai 1916, og kort tid senere til Escadrille 62.

Mens han fløy et Nieuport jagerfly fikk han sin første nedskyting den 15. juli 1916. Innen 17. november hadde han åtte seire med Nieuport. Da han fortsatte i april 1917 hadde han byttet fly til Spad. Han fikk ytterligere to seire sommeren 1917, to til den 15. juli 1918. Hans skvadron tok i bruk Tarascons personlige emblem; en svart kjempende hane.

## Senere liv
Tarascon overlevde krigen og ble utnevnt til oberst. Han deltok i den franske motstandsbevegelsen under andre verdenskrig.

## Hedersbevisninger

I 1955 fikk Tarascon Æreslegionens Storkors. Han hadde opprinnelig blitt innstilt til Æreslegionen under første verdenskrig.

Begrunnelsen for utnevnelse til Ridder av Æreslegionen den 15. november 1916 var:


:*[[Adjutant]] pilot of Escadrille N62. Remarkable pilot by his devotion, skill, coolness and initiative. He has distinguished himself for over a year during the course of numerous reconnaissances, protections and pursuits. On 9 August 1916, his plane was hit over 100 times by enemy bullets. Since the first of July, he has had 35 combats, downing five enemy planes and has forced two others to land in a damaged condition.
</blockquote>*

Begrunnelsen for tildeling av Militærmedaljen den 4. august 1916 var:


:*Adjudant pilot of Escadrille N62. Excellent pilot, always prepared to work. Although one leg had been amputated, he entered aviation and has carried out numerous reconnaissances over long distances and has had 15 aerial combats. On 15 July 1916, he downed an Aviatik de chasse, which fell in flames in enemy territory.*


Tarascon fikk også Krigskorset med tolv palmeblader under første verdebskrig.

## Referanser


## Eksterne lenker
*
MS «Tege»

**MS «Tege»** er et containerskip. Det har blitt brukt på ruten Bodø-Alta i Norge, den viktigste forbindelsen for containerfrakt til Nord-Norge nord for Bodø. Den har blitt erstattet av toget Arctic Rail Express til Narvik og deretter lastebil.

## Navn
* 1971 – "ATLAS  SCAN" – Eier: K/S Unit Tramp(Blæsbjerg & Co)Århus,Danmark           
* 1978 –  "ATLANTIC  SPRINTER"  – Eier: Maya Marine Co.Ltd(Fruit Transportation Ltd)Limassol     
* 1982 – "NORTH  ARMAC" – Eier: Fristar Shipping Co.Ltd.,Monrovia                                         
* 1984 – "TEGE" – Eier: Skips A/S Taurus,Sortland                                                       
* 2013 – "JUST MARIIAM" – Eier: et rederi i Libya
* 2014 – "JUST NORAN" – Flagg: Togo

## Referanser


## Eksterne lenker
* 
* https://www.sjohistorie.no/no/skip/29085/
Eskadrille

En **eskadrille** (bokstavelig oversatt «liten skvadron») er en type militær enhet, som oftest funnet i flyvåpen i fransktalende land. Mens ordet oftest blir oversatt til engelsk som «squadron», var en escadrille opprinnelig en mindre enhet (mens en fransk escadron i luftfartsammenheng er en mye større enhet, sammenlignbar med marineskvadron).
Om kropp og sjel

***Om kropp og sjel*** (ungarsk: *Testről és lélekről*) er en ungarsk dramafilm fra 2017 regissert av Ildikó Enyedi.

Filmen ble vist under Filmfestivalen i Berlin i 2017, hvor den vant Gullbjørnen samt FIPRESCI-prisen.

## Handling
Endre, finansdirektør ved et slakteri, og Mária, en ny-ansatt kvalitetsinspektør, opplever en gjentakende drøm om å være et hjortepar i skogen, selv om de ikke er klar over at dette er en felles drøm de begge opplever. Mária blir umiddelbart upopulær på jobben for sin autistiske oppførsel og kompromiss-løse klassifisering av slakteriets kjøtt-kvalitet. Selv om Endre forsøker å bli venn med henne, blir hun raskt ukomfortabel av hans interaksjon, og hun kommer med frekke kommentarer. Imidlertid gjentar hun samtalen for seg selv den kvelden, i forsøk på å analysere hva hun gjorde feil. I mellomtiden ansetter slakteriet en ny slakter, Sanyi, som Endre raskt misliker på grunn av hans oppførsel og usympatiske syn på de døde dyrene.

Slagteriet blir satt under etterforskning når ting fra bedriften blir stjålet. Endre og vennen hans Jenő mistenker at Sanyi var ansvarlig. En psykolog ansettes for å gjennomføre personlighetstest på arbeiderne for å finne den skyldige. Arbeiderne får blant annet spørsmål om deres seksualitet og fysiske utvikling, samt hva de drømte natten før. Når Endre og Mária begge snakker om den samme drømmen, tror psykologen at de kommer med et sprell. Selv om Endre og Mária begge er skeptiske, innser begge to at de virkelig opplever den samme drømmen. Endre oppdager også at Jenő stjal utstyret, men velger å ikke informere politiet.

Endre og Mária bestemmer seg for å sove i samme rom en natt, men de klarer ikke å sove. Selv om hun elsker ham, ønsker ikke Mária at Endre skal berøre henne etter en natt med å spille kort - noe som etterlater Endre fornærmet og forvirret. Men hendelsen berører Mária, og hun begynner å åpne seg for nye opplevelser, som å lytte til romantisk musikk, se på pornografi og observere andre par i en park. Imidlertid har Endre blitt pessimistisk angående deres spirende forhold, og avviser det. Han sover med en annen kvinne, og en deprimert Mária forbereder seg på å begå selvmord.  

## Referanser


## Eksterne lenker
*
Kjærlighetens ringdans

***Kjærlighetens ringdans*** (originaltittel: *Invitation to the Dance*) er en amerikansk filmmusikal fra 1956 regissert av Gene Kelly som også spiller hovedrollen. Filmen ble vist under Filmfestivalen i Berlin samme år, hvor den vant Gullbjørnen.

## Referanser


## Eksterne lenker
*
Knut Aukrust

**Knut Hermundstad Aukrust** (1953 -2025) var professor emeritus i kulturhistorie og museologi ved Institutt for kultur, religion, Asia- og Midtøstenstudier (IKOS) ved Universitetet i Oslo (UiO). 

Han ble dr.philos. I 1990 med doktoravhandlingen *Prest, prost, enkemann, fattigmann...*, en studie av kirkelig sosialt arbeid i Norge i tiden opp mot 1914. Han var førsteamanuensis ved Institutt for kulturstudier ved UiO fra 1993 og fra 2001 professor i kultur- og tradisjonsforståelse med vekt på norsk kirkehistorie. Han var styreleder ved HL-senteret 2001-2007.

Hans forskningsinteresser var særlig knyttet folkloristiske kjernetema som fortelling, tradisjon  og  tro, kulturarv og  minne-produksjon, identitet og tilhørighet.

I 2020 ble det utgitt et festskrift tilegnet Knut Hermundstad Aukrust i en egen utgave av *Tidsskrift for kulturforskning*. 

## Verk
*Aukrust, Knut & Skulstad, Dorte Marie (2011). *Spansk gullalder og arven fra jøder og muslimer.* Pax Forlag.  ISBN 978-82-530-3434-8. 

## Referanser


## Eksterne lenker
*
Møteplikt

**Møteplikt** betyr at en plikter å møte opp personlig på fastsatt tid og sted. Møteplikt kan i mange tilfeller fravikes ved gyldig forfall, som sykdom eller at man er utenlands, eller møteplikten oppheves av at man er inhabil og ikke får møte.

## Lovfestet møteplikt
Valgte til Stortinget har en egen lov om møteplikt, mens kommuneloven regulerer møteplikt i kommunale og fylkeskommunale organer.. Statsborgerloven krever personlig fremmøte for å søke om statsborgerskap. Meddommere, og vitner, har møteplikt i domstolen når de er innkalt.

Styreleder og daglig leder i aksjeselskap har møteplikt på generalforsamlingen.

NAV kan kalle inn mottagere av dagpenger, og vedkommende har da møteplikt, og unnlater vedkommende å møte faller retten til dagpenger bort.

Kriminalomsorgen kan løslate dømte på prøve når 2/3 av straffen er sonet, da med møteplikt som et vilkår for prøveløslatelsen.

## Andre typer møteplikt
Arbeidsgivere krever normalt møteplikt for sine ansatte. Elever i grunnskolen og i videregående skole *har møteplikt til alle timer på alle årstrinn*, fastsatt av utdanningsdepartementet.

Land med stemmeplikt har implisitt møteplikt ettersom stemming skjer ved personlig fremmøte.

## Referanser
Allen’s Landing

**Allen's Landing** er «fødestedet» til byen Houston i Texas. I august 1836, få måneder etter at Republikken Texas hadde vunnet sin uavhengighet fra Mexico, var det to brødre og eiendomsutviklere fra New York — John Kirby Allen og Augustus Chapman Allen — som her gikk til innkjøp av 27&nbsp;km² land og slo seg til ved bredden av elven Buffalo Bayou.  

Allen's Landing ligger sør for University of Houston–Downtowns Commerce Street Building, ved krysset mellom Commerce Street og Main Street.

## Referanser
Primno macropa

***Primno macropa*** er en art av plankton innenfor Phrosinidae-familien - en  Hyperiidea-gruppe av amfipoder. Arten lever kun i saltvann.

## Referanser


## Eksterne lenker
*
Johannes Peder Lindbæk

**Johannes Peder Lindbæk** (født Johannes *Peter*, født 6. desember 1872 i Ribe i Danmark, død 25. juli 1919 i Roskilde) var en dansk forfatter og historiker.

## Liv og virke
### Bakgrunn og familie
Lindbæk var sønn av en luthersk sogneprest. Han ble student i 1890, og tok i 1897 skoleembedseksamen med historie som hovedfag.

Han giftet seg med Sofie Aubert Lindbæk i 1902. Sammen ble de foreldre til Lise Lindbæk 1905-61 og Jannik Lindbæk, 1906-66.

### Forskning og forfatterskap
Han ble fra universitetet sendt til Roma for å innsamle materiale til Danmarks historie i Vatikanet, tildels med relevans også for Norge. I Roma fikk han kontakter innen den internasjonale koloni av forskere, og fikk veiledning av den svenske historiker K.H. Nilsson og den tyske kirkehistoriker Ludwig Pastor.

Lindbæk forfattet på grunnlag av denne forsking *Danske og norske besøgende i Hospitalet S. Maria dell'Anima i Roma*, *Dorothea* (Kristian IVs dronning), og *Familien Gonzaga*.

Han disputerte med et arbeid med tittel *Pavernes Forhold til Danmatk under Kongerne Kristiern I. og Hans*.

Han innledet under oppholdet i Roma et samarbeide med stiftsamtmann Gustav Stemann, som under studier om helligåndklostrene hadde blitt oppmerksom på ordensarkivet i Santo Spirito in Sassia. Resultatet ble utgivelsen av *De danske Helligaandskloster* i 1906.

Lindbæk fikk i 1907 støtte fra Carlsbergfondet til en fremstilling av de danske klostres historie, og kunne så i 1914 fremlegge verket *De danske franciskanerklostre*.

Han ble medutgiver av *Verdenskrigen* og utgav i 1917 *Forspillet til Verdenskrigen - Stormagtspolitik 1871-1914*.

Han var som korrespondent for avisen *[[Berlingske Tidende]]* i Tyskland og ved Vestfronten.

I 1917 ble han utnevnt til stiftsskriver ved Roskilde domkirke. Han var tidligere blitt oppfordret til å skrive det stedlige domkapittelets historie og fikk innsamlet det nødvendige materiale. Men det skulle bli J.O. Ahrnung som gjorde verket ferdig.

Lindbæk ble i 1918 utnevnt til ridder av Dannebrogordenen.

## Referanser


## Kilder
* Biografi fra gravsted.dk, lest 30. august 2017
Katy (Texas)

**Katy** er en by i Fort Bend County med deler i Waller County og Harris County i Texas i USA. Elven Buffalo Bayou har sitt utspring her.

## Geografi
Byen ligger sørøst i Texas, ved Interstate 10 og U.S. Highway 90 i det ytterste sørøstre hjørne av fylket med noen deler inn i fylkene Waller og Harris County. Herfra til Mexicogolfen er det ca 105&nbsp;km. Arealet er på 27,6&nbsp;km².

## Historie
Til å begynne med var stedet kjent som **Cane Island**, etter en bekk som rant her og videre inn i Buffalo Bayou. Frem til 1890 var det et jernbanedepot her, og dette skulle bli så viktig at det utløste et navneskifte. Katy kommer fra *K-T Railroad* (fra Missouri-Kansas-Texas Railroad, senere del av Union Pacific).

## Referanser


## Eksterne lenker
* 
* Handbook of Texas
White Oak Bayou

**White Oak Bayou** er en langsomt flytende elv i Houston i Texas. Den er en viktig sideelv til byens hovedvassdrag, Buffalo Bayou. White Oak har sitt opphav nær krysset mellom Texas State Highway 6 og U.S. Highway 290 (Northwest Freeway) og bukter seg sørøstover i 40 km til den forener seg med Buffalo Bayou i Downtown ved Allen's Landing, 

Det meste av White Oak Bayou renner gjennom tett bebygde områder. I elvens nedbørsområde på 290 km² er det bosatt en folkemengde på over 430,000.

## Referanser
San Jacinto River (Galveston Bay)

**San Jacinto River** er en 45&nbsp;km lang elv sørøst i Texas som løper fra Lake Houston i Harris County til Galveston Bay. Frem til 1858 var området hjemsted for karankawaindianerne.

San Jacinto River kommer fra to elver som forener seg, *East Fork* og *West Fork*. Den vestlige arm er i alt 145&nbsp;km lang, renner først inn i Lake Conroe og fortsetter så i sørlig retning gjennom Montgomery County, for å, sammen med den østlige arm, i Harris Countys nordøstre hjørne renne inn i Lake Houston. Den østlige arm har sitt utspring i San Jacinto County, nord for Sam Houston National Forest, og har en lengde på rundt 110&nbsp;km. Den flyter så sørover gjennom Cleveland i Liberty County og munner ut i Lake Houston.

Nedbørsområdet er på 10.297&nbsp;km². Elven renner gjennom sand- og leiregrunn, bare noen få meter over havnivå. På breddene vokser furu, alm, eik og vier.

Nedenfor Lake Houston renner San Jacinto River sammen med Buffalo Bayou og inn i Houston Ship Channel, en vannvei som ble til i 1914 for å knytte Houston til havet. Denne knytter så havnen til Galveston Bay som er 32&nbsp;km nedenfor. Nedre løp av elven er påvirket av tidevannet.

Ved elvebredden stod i 1836 under den texanske revolusjon der skjellsettende slaget ved San Jacinto. På slagfeltet står et minnesmerke, San Jacinto Monument.

Områdets historie er omvekslingsrik. Det lå en gang i grenseområdet mellom franske og spanske kolonialinteresser. Antagelig er dette den samme elv som i 1746 ble kalt *Aranzazu* av den spanske kaptein og oppdager Joaqun Orobio y Basterra. 

Det er to versjoner av hvorfor elven heter San Jacinto. *Jacinto* kunne gå tilbake til det spanske ordet for hyasinter; slike flyter av og til på elven. Men det kan også være at den er oppkalt etter den hellige Hyasint av Polen, da fordi dens munning ble oppdaget den 17. august, på helgenens minnedag i den katolske helgenkalender.

## Eksterne lenker
* Handbook of Texas: San Jacinto River
Houston Grand Opera

**The Houston Grand Opera** (HGO) i Houston i Texas er et av de ledende operahus i USA. Det åpnet i 1955. Siden 1987 ligger HGO i Wortham Theater Center.

## Eksterne lenker
*Houston Grand Opera website
William P. Hobby

**William Pettus Hobby** (født 26. mars 1878 i Moscow i Texas i USA, død 7. juni 1964 i Houston) var en amerikansk demokratisk politiker og publisist. Han var guvernør i Texas i perioden 1917 til 1921. Han tiltrådte posten som viseguvernør i 1915 og ble guvernør etter at James E. Ferguson ble avsatt fra sin post i 1917.

## Referanser


## Eksterne lenker
*Handbook of Texas Online
*Political Graveyard
*
Jean Pearce

**Jean Pearce** (født **Jean Elizabeth Fassnacht**; 1921– 2017) var en amerikansk journalist og forfatter.

Pearce studerte ved Purdue University og arbeidet i det amerikanske utenriksdepartementet etter at hun ble ferdig med studiene. Hennes mann var utplassert på en ubåt under andre verdenskrig, mens hun flyttet til Honolulu, Hawaii, der hun ble ansatt i en radiostasjon. Senere flyttet familien til Tyrkia, og i 1958 til Japan, der hun kom til å bli til 2000 da hun flyttet tilbake til USA.

Hun skrev artikler for The Wall Street Journal, South Bend Tribune og flere andre publikasjoner, og var aktiv i Foreign Correspondents’ Club of Japan. Gjennom mange år var hun spaltist i The Japan Times, der hun skrev *Readers’ Exchange* (1964-75) and *Getting Things Done* (1975-2000).

I 2000 giftet hun seg med William Sherman, som hadde vært ansatt ved den amerikanske ambassaden i Tokyo mellom 1977 og 1981.

Pearce hadde to sønner, Chris and Laer, med sin første mann.

## Bøker
* *Nikuhitsu ukiyo-e: a Matchless View of the Floating World*, Brookline, Mass. : Kushi Foundation, 1975
* *A Bouquet of Flowers*, dikt, 1985
* *Jean Pearce’s How to Get Things Done in Japan.* (to bind), Tokyo: Japan Times, 1975-1976
* *Foot-loose in Tokyo: the curious traveler's guide to the 29 stages of the Yamanote Line*, medforfatter, New York: Weatherhill, 1993
* *More foot-loose in Tokyo : the curious traveler's guide to Shitamachi and Narita*, medforfatter, New York: Weatherhill, 1993

## Æresbevisninger
* Et møterom i Tokyo American Club er oppnevnt etter henne.

## Referanser
Lampasas (Texas)

**Lampasas** er administrativt sete i Lampasas County i den amerikanske staten Texas. Etter 2010 års folketelling hadde Lampasas 6&nbsp;681 innbyggere.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Henri Guillaumet

**Henri Guillaumet** (født 29. mai 1902 &ndash; død 27. november 1940) var en fransk flyver

Guillaumet ble født i Bouy, Marne.  Han var en pioner innen fransk luftfart i Andesfjellene,  Sør Atlanterhavet og Nordatlanterhavet.  Han bidro til å åpne opp atskillige nye ruter og er sett på som en av de beste piloter på den tid.l "*Je n'en ai pas connu de plus grand*" (Jeg har aldre kjent noen), sa Didier Daurat, eier av Aéropostale
Guillaumet fløy posten mellomArgentina og Chile. Fredag den 13. juni 1930, mens han krysset Andes for 92. gang havarerte han med sin Potez 25 i Laguna del Diamante i Mendoza, Argentina på grunn av dårlig vær. Han gikk i en uke over tre fjelltoppe. Han var nær ved å gi opp, men måtte tenke på sin kone, Noëlle, inntill 19. juni på kvelden, da han ble reddet av en 14 år gammel gutt, Juan García. Han nådde en landsby hvor innbyggerne knapt kunne tro hans historie. Dette fikk ham til å stå blant "stjernene" i Aéropostale.
Til sin venn, Antoine de Saint-Exupéry,som fant ham, sa han, "*Ce que j'ai fait, je te le jure, aucune bête ne l'aurait fait*." (Hva jeg har gjort, Jeg sverger til deg at noe dyr ikke ville gjøre det.) Saint-Exupéry forteller hans historie i sin bok fra 1939: *Terre des hommes*. Norsk tittel: (*[[Sand, vind og stjerner]]*).

Etter utga llige kryssinger av Sør-Atlanteren ble han utnevnt som direktør for Air France.

Den 27. november 1940, mens han fløy til Syria med Jean Chiappe, den nye Høykommisjonær til Levanten ble hans fire-motors Farman F.220 NC.2234 rutefly *Le Verrier* skutt ned av et italiensk jagerfly over Middelhavet.

I 1995 æret Futuroscope Guillaumet med en 3D IMAX film av  Jean-Jacques Annaud, *[[Wings of Courage]]* (*les Ailes du Courage*). Guillaumet ble spilt av Craig Sheffer.

## Referanser


## Eksterne lenker
* Biography of Henri Guillaumet
Texas State Cemetery

**Texas State Cemetery** er delstatens gravsted i Texas' hovedstad Austin. Adressen er 901 Navasota Street øst for det sentrale Austin. Gravfeltet ble oppført på National Register of Historic Places i 1986.

Gravstedet ble tatt i bruk i 1851 etter Edward Burlesons død. Politikeren Burleson hadde vært visepresident i Republikken Texas årene 1841-1844. Delstatens lovgivende forsamling kjøpte området rundt gravplassen i 1854 i samband med at Burlesons gravmonument skulle reises.

Under den amerikanske borgerkrig var området gravsted for offiserer fra Texas som hadde tjenestegjort i Amerikas konfødererte staters armé. Etter krigen kjøpte delstaten et større landområde med tanke på veteraner og deres hustruer. Det fantes også gravsteder for nordstatenes veteraner på Texas State Cemetery. Bare én slik grav er blitt bevart. Antonio Briones grav ble værende på familiemedlemmers begjæring da øvrige unionsmilitærgraver ble flyttet til San Antonio.

Texas State Cemetery er ikke lengre i bruk som militærkirkegård. Den siste veteranen fra borgerkrigen ble gravlagt i 1944 og den siste enken i 1963. De eneste militære som skal gravsettes på området ifølge retningslinjer fra 1953 er konføderasjonens veteraner.

Gravplassen er således i første rekke til for Texaspolitikere og deres familiemedlemmer.

## Siste hvile
Guvernør James Pinckney Hendersons grav ble flyttet hit i 1930.

Øvrige kjente personer som ligger begravet på Texas State Cemetery:
*Stephen F. Austin, Republikken Texas' utenriksminister 1836, kalt «Father of Texas»
*John Connally, guvernør 1963&ndash;1969, USAs finansminister 1971&ndash;1972
*James E. «Pa» Ferguson, guvernør 1915&ndash;1917
*Miriam A. «Ma» Ferguson, guvernør 1925&ndash;1927 og 1933&ndash;1935
*Ann Richards, guvernør 1991&ndash;1995

## Eksterne lenker
* 
*Handbook of Texas Online
Keita Baldé

**Keita Baldé Diao** (født 1995) er en spanskfødt senegalesisk fotballspiller som spiller for den tyrkiske klubben Sivasspor.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
VM i padling 1979

**VM i padling 1979** (verdensmesterskapet i padling) ble arrangert i Duisburg i Vest-Tyskland i 1979.

## Menn
#### Kano

#### Kajakk

### Kvinner
#### Kajakk

## Referanser
*ICF medalists for Olympic and World Championships - Part 1: flatwater (now sprint): 1936-2007.
*ICF medalists for Olympic and World Championships - Part 2: rest of flatwater (now sprint) and remaining canoeing disciplines: 1936-2007.
Atakapa

**Atakapa** er en nordamerikansk indianerstamme. Navnet er også blitt stavet *Attakapa*, *Attakapas* eller *Attacapa*. 

De levde i det sørøstre kulturområde i De forente stater, i en del av det område som idag utgjør USAs sørstater (*Southeastern Woodlands*) og levde historisk sett langs Mexicogolfen.

Atakapa kalte seg selv ***ishak***, som betyr «folket». Innen stammen, som bestod av to grupper etter hvor de bodde, identifiserte ishak seg enten som «soloppgangens folk» eller som «solnedgangens folk». Atakapa var det navnet som ble gitt dem av choctawene. Ordet betyr menneskeetere, ettersom ishak ble sagt å ha bedrevet rituell kannibalisme.  

Deres språk kalles også *[[atakapa (språk)|atakapa]].*

Stammen ble kraftig desimert av infeksjonssykdommer som europeerne førte med seg fra Europa. En del overlevde imidlertid, og det lever idag etterkommere av ishak i Louisiana og Texas.

## Referanser


## Litteratur
* Raymond D. Fogelson (utg.): *[[Handbook of North American Indians]]*, Vol.14 Southeast, Smithsonian Institution, Washington D.C., 2004 ISBN 0-16-072300-0